《次韵和夷仲节推陪府公游北山》
宋代·喻良能

红莲犹得爱青山，翠木苍萝处处攀。
云水窟中聊假日，簿书丛里暂偷闲。
幨帷车乘春同到，灯火城门夜未关。
我亦林泉曾俯仰，只今双屦又尘寰。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。